సచివాలయంలో ప్రత్యేక కార్యాలయం ఏర్పాటు చేయాలని కోరిన రాజ్భవన్కోవై కలెక్టరేట్లో అధికారులతో సమీక్షసమీక్ష కాదు.. అధికారుల పరిచయ కార్యక్రమం: మంత్రిచెన్నై, నవంబరు 14 (ఆంధ్రజ్యోతి): తమిళనాట అనధికార గవర్నర్ పాలన ప్రారంభమైంది. కేంద్రం తరఫున రాష్ట్రంలో పెద్దన్న పాత్ర పోషించేందుకు గవర్నర్ భన్వరీలాల్ పురోహిత్ సిద్ధమయ్యారు. మాజీ సీఎం జయలలిత మరణించిన అనంతరం ఇద్దరు సీఎంలు పీఠమెక్కడం, ప్రభుత్వం, పార్టీ సంక్షోభంలోపడడంతో తమిళనాట పాలన అస్తవ్యస్తంగా తయారైంది. పాలనలో కీలకపాత్ర పోషించే ఐఏఎస్ అధికారులు సైతం ‘మనకెందుకు’ అన్నతీరుగా వ్యవహరిస్తున్నారు. ఇక అధికార పార్టీ నేతలైతే తమ పదవులను కాపాడుకునే పనిలో బిజీ అయిపోయారు.  ఈ నేపథ్యంలో ఏడాదిన్నర తర్వాత పూర్తిస్థాయి గవర్నర్గా బాధ్యతలు చేపట్టిన పురోహిత్ వచ్చీరాగానే ప్రభుత్వ కార్యక్రమాలపై ఆరా తీయడం ప్రారంభించారు.దీనిపట్ల సీఎం, మంత్రులు తీవ్ర అసంతృప్తిగా ఉన్నప్పటికీ ఐటీ దాడుల భయంతో కిమ్మనకుండా మౌనం దాల్చారు. తాజాగా పురోహిత్ తన దూకుడును మరింత పెంచారు. సచివాలయంలో ప్రత్యేకంగా తనకు కార్యాలయం ఏర్పాటు చేయాలంటూ ప్రభుత్వ ప్రధాన కార్యదర్శిని గవర్నర్ ఆదేశించినట్లు తెలిసింది. సచివాలయం ఉన్న జార్జ్ కోటలో గవర్నర్ విశ్రాంతి తీసుకునేందుకు ప్రత్యేకంగా ఓ గది ఉంది. శాసనసభలో ప్రసంగించేందుకు వచ్చినప్పుడు గవర్నర్ విశ్రాంతి తీసుకునేందుకు అనువుగా ఈ గదిని ఏర్పాటు చేశారు. కానీ స్వాతంత్య్రం వచ్చాక ఇంతవరకూ ఏ గవర్నరూ ఆ గదిలోకి అడుగుపెట్టింది లేదు. ఏ గవర్నర్ కూడా సచివాలయంలో తనకు కార్యాలయం కావాలని అడిగింది లేదు. తాజాగా పురోహిత్ ఆదేశాలతో ఈ విశ్రాంతి గదిని గవర్నర్కు కేటాయించాలా.. లేక మరో ప్రత్యేక గదిని ఇవ్వాలా అన్నదానిపై ప్రభుత్వ వర్గాలు తర్జనభర్జన పడుతున్నాయి.కోవైలో గవర్నర్ సమీక్షకోయంబత్తూరులోని భారతీయార్ యూనివర్సిటీ స్నాతకోత్సవం మంగళవారం జరిగింది. ఈ కార్యక్రమానికి హాజరైన గవర్నర్ అక్కడ కలెక్టర్ కార్యాలయంలో ఉన్నతాధికారులతో సమీక్ష సమావేశం నిర్వహించారు. జిల్లాకు సంబంధించిన పాలన కార్యక్రమాలపై సమీక్ష జరిపేందుకు ఉన్నతాధికారులంతా తరలిరావాలని రాజ్భవన్ నుంచి ముందుగానే ఆదేశాలు వెళ్లడంతో ఆ మేరకు వారంతా హాజరయ్యారు. అంతేగాక రాష్ట్ర మంత్రులు ఎస్పీ వేలుమణి, అన్బళగన్, ఇద్దరు ఎమ్మెల్యేలు కూడా ఇందులో పాల్గొన్నారు. గవర్నర్కు తాము చేపట్టిన కార్యక్రమాలను వివరించారు. ముఖ్యమంత్రిలానే గవర్నర్ సమావేశాన్ని నిర్వహించారు. ఏయే కార్యక్రమాలు చేపడుతున్నారు, ఏఏ కార్యక్రమాలు ఎందుకు ఆలస్యమవుతున్నాయో నేరుగా తనకే వివరణ ఇవ్వాలని కూడా ఆయన ఆదేశాలు జారీ చేయడంతో అధికారులు దిగ్ర్భాంతికి గురయ్యారు. తమిళనాడు చరిత్రలో గవర్నర్ నేరుగా పాలనాపరమైన కార్యక్రమాలను సమీక్షించడం ఇదే ప్రథమం.అధికారులను పరిచయం చేశామంతే: వేలుమణిపరిపాలనకు సంబంధించి గవర్నర్ ఎలాంటి సమీక్ష జరపలేదని, కేవలం ఉన్నతాధికారులను పరిచయం చేసేందుకే సమావేశం నిర్వహించామని మంత్రి ఎస్పీ వేలుమణి పేర్కొన్నారు. కోయంబత్తూరు కలెక్టర్ కార్యాలయంలో సమీక్షా సమావేశం ముగిసిన అనంతరం ఆయన విలేఖరులతో మాట్లాడారు. ‘మన రాష్ట్ర గవర్నర్ మన కార్యక్రమాల గురించి తెలుసుకుంటే తప్పేముంది? అన్ని విషయాలు ఆయనకు తెలిస్తే కేంద్రం నుంచి అవసరమైన నిధులు కూడా తెప్పిస్తారు. ముఖ్యమంత్రి బాగా చర్యలు తీసుకుంటున్నారని గవర్నర్ ప్రశంసించారు కూడా’ అని మంత్రి వ్యాఖ్యానించారు.నేతల్లో అసంతృప్తి.. నిరసనలుగవర్నర్ తీరుపై అన్ని పార్టీల్లోనూ నిరసన వ్యక్తమవుతోంది. ఎన్నడూ లేనిది గవర్నర్ పాలనా వ్యవహారాల్లో జోక్యం చేసుకోవడమేమిటని అన్నాడీఎంకే నేతలు మండిపడుతున్నారు. పొరుగు రాష్ట్రమైన పుదుచ్చేరి పాలనా వ్యవహారాల్లో లెఫ్ట్నెంట్ గవర్నర్ కిరణ్ బేదీ జోక్యం చేసుకోవడాన్ని గతంలో అక్కడి అన్నాడీఎంకే నేతలు సమర్థించారు. అయితే ఇప్పుడు స్వయంగా తమకే ఈ ఇరకాటం ఎదురుకావడంతో ఆ పార్టీ నేతలు ఏం చేయాలో తెలియక రగిలిపోతున్నారు. అయితే టీఎన్సీసీ అధ్యక్షుడు తిరునావుక్కరసు, డీపీఐ నేత తిరుమావళవన్, సీపీఐ నేత ముత్తరసన్, సీపీఎం నేత రామకృష్ణన్ తదితరులు గవర్నర్ వ్యవహారశైలి పట్ల విమర్శలు గుప్పించారు. అన్నాడీఎంకే ప్రభుత్వాన్ని కేంద్రం కీలుబొమ్మలా చేసి ఆడిస్తోందని ఆది నుంచి తాము చెబుతున్న మాటలు నిజమని ఇప్పటికైనా స్పష్టమైందని వారు పేర్కొన్నారు. మరోవైపు.. కోవై కలెక్టరేట్లో గవర్నర్ ప్రభుత్వ కార్యక్రమాలను సమీక్షిస్తున్నట్లు తెలుసుకున్న తందైపెరియార్ కార్యకర్తలు అక్కడికి చేరుకుని నిరసన తెలిపారు. సుమారు వందమంది కార్యకర్తలు కార్యాలయం వద్దకు చేరుకుని గవర్నర్కు వ్యతిరేకంగా నినాదాలు చేశారు.
sachivaalayamlo pratyeka kaaryaalayam erpaatu cheyalani korina rajbhavankovai kalektaretlo adhikaarulatho sameekshasameeksha kaadu.. adhikaarula parichaya kaaryakramam: mantrichennai, navambaru 14 (aandhrajyoti): tamilanaata anadhikaara gavarnar paalana praarambhamaindi. kendram tarafuna rashtramlo peddanna paatra poshinchenduku gavarnar bhanwarilal purohit siddhamayyaaru. maji cm jayalalita maraninchina anantaram iddaru cmlu peethamekkadam, prabhutvam, party sankshobhamlopadadamtho tamilanaata paalana astavyastamgaa tayaaraindi. paalanalo keelakapatra poshinche ias adhikaarulu saitam ‘manakenduku’ annateerugaa vyavaharistunnaaru. ika adhikara party nethalaithe tama padavulanu kaapaadukune panilo biji aipoyaru.  ee nepathyamlo edadinnara tarvaata puurtisthaayi gowernerga baadhyatalu chepattina purohit vachiiraagaane prabhutva kaaryakramaalapai aaraa teeyadam praarambhinchaaru.deenipatla cm, mantrulu teevra asantruptigaa unnappatikii it daadula bhayamto kimmanakunda mounam daalchaaru. taajaagaa purohit tana dookudunu marinta penchaaru. sachivaalayamlo pratyekamgaa tanaku kaaryaalayam erpaatu cheyalantu prabhutva pradhaana kaaryadarsini gavarnar aadesinchinatlu telisindi. sachivalayam unna jarj kotalo gavarnar vishraanti teesukunenduku pratyekamgaa oo gadi undi. saasanasabhalo prasanginchenduku vachinappudu gavarnar vishraanti teesukunenduku anuvugaa ee gadini erpaatu chesaru. cony swaatantyram vachaka intavarakuu e gavarnaruu aa gadiloki adugupettindi ledu. e gavarnar kuudaa sachivaalayamlo tanaku kaaryaalayam kaavaalani adigindi ledu. taajaagaa purohit aadesaalato ee vishraanti gadini gavarnarku ketayinchala.. leka maro pratyeka gadini ivwala annadaanipai prabhutva vargaalu tarjanabharjana padutunnaayi.kovailo gavarnar sameekshakoyambatthurulo bharatiyar university snaatakotsavam mangalavaaram jarigindi. ee kaaryakramaaniki haajaraina gavarnar akkada kalektar kaaryaalayamlo unnataadhikaarulato sameeksha samavesam nirvahinchaaru. jillaaku sambandhinchina paalana kaaryakramaalapai sameeksha jaripenduku unnataadhikaarulantaa taraliraavaalani rajbhavan nunchi mundugaane aadesaalu velladamtho aa meraku vaarantaa haajarayyaaru. antegaaka rashtra mantrulu espy velumani, anbalagan, iddaru emmelyelu kuudaa indulo paalgonnaaru. gavarnarku taamu chepattina kaaryakramaalanu vivarinchaaru. mukhyamantrilaane gavarnar samavesanni nirvahinchaaru. eye kaaryakramaalu chepadutunnaru, ae kaaryakramaalu enduku aalasyamavutunnaayo nerugaa tanake vivarana ivvaalani kuudaa aayana aadesaalu jaarii cheyadamtho adhikaarulu digrbhaantiki gurayyaru. tamilanadu charitralo gavarnar nerugaa paalanaaparamaina kaaryakramaalanu sameekshinchadam ide pradhamam.adhikaarulanu parichayam cheshamanthe: velumaniparipaalanaku sambandhinchi gavarnar elanti sameeksha jarapaledani, kevalam unnataadhikaarulanu parichayam chesenduke samavesam nirvahinchaamani mantri espy velumani perkonnaru. koyambatturu kalektar kaaryaalayamlo sameeksha samavesam mugisina anantaram aayana vilekharulatho matladaru. ‘mana rashtra gavarnar mana kaaryakramaala gurinchi telusukunte tappemundi? anni vishayaalu aayanaku teliste kendram nunchi avasaramaina nidhulu kuudaa teppistaaru. mukhyamantri baga charyalu teesukuntunnarani gavarnar prasamsinchaaru kuudaa’ ani mantri vyaakhyaaninchaaru.nethallo asantrupti.. nirasanalugavarnar teerupai anni paartiilloonuu nirasana vyaktamavutondi. ennaduu lenidi gavarnar palana vyavahaaraallo jokyam chesukovadamemitani annadienke nethalu mandipadutunnaaru. porugu rashtramaina puducheri palana vyavahaaraallo leftnent gavarnar kiran bedhee jokyam chesukovadanni gatamlo akkadi annadienke nethalu samarthinchaaru. ayithe ippudu swayamgaa tamake ee irakaatam edurukaavadamto aa party nethalu yem cheyalo teliyaka ragilipotunnaru. ayithe tncc adhyakshudu tirunavukkarasu, dpi netha tirumavalavan, cpi netha muttarasan, cpm netha ramakrishnan taditarulu gavarnar vyavahaarasaili patla vimarsalu guppinchaaru. annadienke prabhutvaanni kendram keelubommala chesi aadistondani aadi nunchi taamu chebutunna maatalu nijamani ippatikaina spashtamaindani vaaru perkonnaru. marovaipu.. kovai kalektaretlo gavarnar prabhutva kaaryakramaalanu sameekshistunnatlu telusukunna tandaiperiyar kaaryakartalu akkadiki cherukuni nirasana telipaaru. sumaru vandamandi kaaryakartalu kaaryaalayam vaddaku cherukuni gavarnarku vyatirekamgaa ninaadaalu chesaru.